रैली के बाद प्रदेश यूथ कांग्रेस के कार्यकर्ता विधानसभा घेराव के लिए निकले। यहां पुलिस ने भारी जाब्ता तैनात किया हुआ था। यूथ कांग्रेस कार्यकर्ताओं ने बेरिकेड्स पार करने का प्रयास किया, जिससे पुलिस के साथ उनकी झड़प हो गई। बेकाबू भीड़ पर काबू पाने के लिए पुलिस ने लाठीचार्ज किया, इससे कार्यकर्ताओं में भगदड़ मच गई। इससे बाद गुस्साए कार्यकर्ता जोश के साथ विधानसभा की ओर आए, तो उन्हें पानी की धार से तितर-बितर किया गया।